O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish to‘g‘risida (O‘zbekiston Respublikasining “O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida” 2014-yil

O‘zbekiston Respublikasining “O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida” 2014-yil 11-dekabrdagi O‘RQ-381-son Qonunining 6-moddasiga muvofiq Vazirlar Mahkamasi qaror qiladi:
 1. O‘zbekiston Respublikasi Hukumatining ilovaga muvofiq ayrim qarorlariga o‘zgartirish va qo‘shimchalar kiritilsin.
 2. Vazirliklar va idoralar bir oy muddatda o‘z idoraviy normativ-huquqiy hujjatlarini ushbu qarorga muvofiqlashtirsinlar.
 3. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov zimmasiga yuklansin. 
 1. Vazirlar Mahkamasining 2003-yil 18-apreldagi 188-son qarori (O‘zbekiston Respublikasi QT, 2003-y., 4-son, 31-modda) bilan tasdiqlangan Tarkibiy o‘zgartiriladigan korxonalarning, shuningdek ularga nisbatan bankrotlik tartiboti qo‘llanilgan korxonalarning mol-mulkini baholash va sotish tartibi to‘g‘risidagi nizomda:
 a) 19-bandning ikkinchi xatboshidagi “Korxona” so‘zi “Tarkibiy o‘zgartiriladigan korxona” so‘zlari bilan almashtirilsin; 
 b) 20-banddan “to‘g‘ridan to‘g‘ri shartnoma asosida” so‘zlari chiqarib tashlansin;
 v) 21-banddagi “142-1 va 143-moddalarida” so‘zlari “143-moddasida” so‘zlari bilan almashtirilsin; 
 g) 27-banddagi “sakkizinchi va to‘qqizinchi” so‘zlari “oltinchi va yettinchi” so‘zlari bilan almashtirilsin.